సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Rishabh Pantకి దక్షిణాఫ్రికా బ్యాటింగ్ కోచ్ టిప్స్
ధోనీ రిటైర్మెంట్‌ ఇవ్వబోతున్నాడనే ఆందోళన కంటే ఇప్పటి వరకూ నిలకడగా రాణించే వికెట్ కీపర్ జట్టుకి దొరకలేదనే బెంగ టీమిండియాలో ఇటీవల ఎక్కువైంది. ధోనీ స్థానంలో చోటు దక్కించుకుంటున్న రిషబ్ పంత్.. పేలవ ఆటతీరుతో నిరాశపరుస్తున్నాడు.
Samayam Telugu | Updated:
Sep 13, 2019, 05:36PM IST
హైలైట్స్
భారత్, దక్షిణాఫ్రికా మధ్య ఆదివారం నుంచి టీ20 సిరీస్ మొదలు
ధోనీ స్థానంలో టీ20 జట్టులోకి ఎంపికైన రిషబ్ పంత్
రిషబ్ పంత్ తప్పిదాల్ని దిద్దుకునే విధానం తెలుసుకోవాలన్న సఫారీ బ్యాటింగ్ కోచ్
ఇటీవల వెస్టిండీస్ పర్యటనలో తేలిపోయిన రిషబ్ పంత్
సీనియర్ వికెట్ కీపర్/ బ్యాట్స్‌మెన్ మహేంద్రసింగ్ ధోనీ స్థానంలో భారత జట్టులో చోటు దక్కించుకుంటున్న యువ హిట్టర్ రిషబ్ పంత్ .. పేలవ ప్రదర్శనతో నిరాశపరుస్తున్నాడు. ఇటీవల వెస్టిండీస్‌తో ముగిసిన టీ20, వన్డే, టెస్టుల్లో అవకాశం దక్కించుకున్న ఈ యువ వికెట్ కీపర్.. ఒక్క టీ20 మ్యాచ్‌లో మినహా చెప్పుకోదగ్గ ప్రదర్శన కనబర్చలేకపోయాడు. అయితే.. పంత్‌లో అపారమైన ప్రతిభ ఉంది.. కానీ.. తప్పిదాల్ని దిద్దుకునే విధానం అతనికి తెలియడం లేదంటూ తాజాగా దక్షిణాఫ్రికా బ్యాటింగ్ కోచ్ లాన్స్ క్లూసెనర్‌ అభిప్రాయపడ్డాడు. భారత్, దక్షిణాఫ్రికా మధ్య ఆదివారం నుంచి మూడు టీ20ల సిరీస్ మొదలుకానుండగా.. ఈ సిరీస్‌కి కూడా ధోనీ స్థానంలో పంత్ వికెట్ కీపర్‌గా ఎంపికైన విషయం తెలిసిందే.
Read More: భారత గడ్డపై టీ20ల్లో దక్షిణాఫ్రికా‌దే రికార్డ్
‘రిషబ్ పంత్‌ బలహీనతల గురించి చెప్పాలంటే కష్టమే. అతను చాలా ప్రతిభావంతుడు. అయితే.. తప్పిదాల్ని దిద్దుకుంటూ నిలకడగా రాణించడంలోనే పంత్ విఫలమవుతున్నాడు. అంతర్జాతీయ క్రికెట్‌లో రాణించాలంటే..? స్వీయ తప్పిదాల్ని దిద్దుకోవడం కంటే ఇతరులు చేస్తున్న తప్పుల్ని పరిశీలిస్తూ వాటిని తాము చేయకుండా జాగ్రత్తపడాలి. ఎందుకంటే.. స్వీయ తప్పిదాల్ని దిద్దుకోవడానికి చాలా సమయం పడుతుంది. కానీ.. ఇతరులు చేస్తున్న తప్పిదాల్ని చూడటం ద్వారా.. చాలా వేగంగా పాఠాలు నేర్చుకోవచ్చు. కాబట్టి.. రిషబ్ పంత్ ఇకనైనా జట్టులోని సీనియర్ ఆటగాళ్ల‌ సలహాలు, సూచనలు తీసుకుంటూ ఎదగాలి. కానీ.. తన సహజసిద్ధమైన ఆటని మాత్రం విడవకూడదు’ అని క్లూసెనర్ సూచించాడు.
Read More: భారత్‌లో దక్షిణాఫ్రికా టూర్.. టీమ్, షెడ్యూల్ ఇదే
అంతర్జాతీయ క్రికెట్‌లోకి అరంగేట్రం చేసినప్పటికీ నుంచి రిషబ్ పంత్‌పై వస్తున్న విమర్శ ఒక్కటే. మ్యాచ్‌‌ని సులువుగా ముగించాల్సిన స్థితిలోనూ తన వికెట్ విలువ తెలుసుకోకుండా పేలవ షాట్ సెలక్షన్‌తో ఔటవ్వడం. ఫార్మాట్ ఏదైనా.. షాట్ ఒక్కటే అనే తరహాలో ఈ యువ హిట్టర్ సిక్సర్ల కోసం ప్రయత్నిస్తూ తరచూ వికెట్ చేజార్చుకుంటున్నాడు. దీంతో.. అతని నిలకడపై ఇప్పటికీ టీమిండియా ఓ స్పష్టతకి రాలేకపోతోంది.
భారత టీ20 జట్టు: విరాట్ కోహ్లి (కెప్టెన్), రోహిత్ శర్మ (వైస్ కెప్టెన్), కేఎల్ రాహుల్, శిఖర్ ధావన్, శ్రేయాస్ అయ్యర్, మనీశ్ పాండే, రిషబ్ పంత్ (వికెట్ కీపర్), హార్దిక్ పాండ్య, రవీంద్ర జడేజా, కృనాల్‌ పాండ్య, వాషింగ్టన్ సుందర్, రాహుల్ చాహర్, ఖలీల్ అహ్మద్, దీపక్ చాహర్, నవదీప్ షైనీ